wannaphong/clean_thaiwikipedia huggingface dataset:
# นักบุญผู้ช่วยศักดิ์สิทธิ์สิบสี่องค์
นักบุญผู้ช่วยศักดิ์สิทธิ์สิบสี่องค์ (ภาษาอังกฤษ: Fourteen Holy Helpers; ภาษาเยอรมัน:  Vierzehn Nothelfer) เป็นกลุ่มนักบุญทางคริสต์ศาสนานิกายโรมันคาทอลิกผู้เชื่อกันว่ามีอำนาจในการป้องกันภัยพิบัติโดยเฉพาะโรคร้าย  กลุ่ม “Nothelfer” หรือ “ผู้ช่วยยามยาก” ก่อตั้งเมื่อคริสต์ศตวรรษที่ 14 ในบริเวณไรน์แลนด์ในประเทศเยอรมนีในปัจจุบัน โดยมีสาเหตุมาจากโรคระบาดซึ่งอาจจะเป็นกาฬโรคก็เป็นได้

ในจำนวนนักบุญ 14 องค์ 3 องค์เป็นพรหมจารี: นักบุญมาร์กาเร็ตแห่งอันติโอก, นักบุญบาร์บารา และ นักบุญแคทเธอรีนแห่งอเล็กซานเดรีย  จากนักบุญ 3 องค์ก็เพิ่มเป็น 14 ที่จะเห็นในงานศิลปะ ลัทธินิยมนี้เริ่มในสำนักสงฆ์ที่เป็นที่เก็บพระธาตุของนักบุญ นักบุญทุกคนในกลุ่มยกเว้นนักบุญไจลส์ล้วนแต่เป็นมรณสักขีหรือผู้พลีชีพเพื่อศาสนา

นักบุญคริสโตเฟอร์ และ นักบุญไจลส์เป็นนักบุญเพื่อป้องกันเชื้อโรคโดยตรง นักบุญเด็นนิสเป็นนักบุญเพื่อผ่อนคลายการปวดหัว, นักบุญเบลสเป็นนักบุญสำหรับเมื่อเจ็บคอ, นักบุญอิราสมัสแห่งฟอร์เมียเป็นนักบุญสำหรับเวลาเจ็บท้อง, นักบุญบาร์บาราเมื่อเป็นไข้, นักบุญไวทัสเมื่อชัก,  นักบุญแพนทาลิออนเป็นผู้พิทักษ์แพทย์,  นักบุญไซริอาคัสเมื่อนอนเจ็บ,  นักบุญคริสโตเฟอร์, บาร์บารา และ แคทเธอรีนป้องกันการตายโดยไม่รู้ตัว นักบุญไจลส์ไว้สวดเพื่อสารภาพบาป  นักบุญยูสตัสเป็นผู้พิทักษ์เมื่อมีปัญหาในครอบครัว สำหรับสัตว์เลี้ยงที่ติดโรคก็ต้องสวดมนต์ต่อนักบุญจอร์จ, นักบุญเอลโม และนักบุญแพนทาลิออน นักบุญมาร์กาเร็ตป้องกันหญิงมีครรภ์

เมื่อลัทธินิยมนักบุญสิบสี่องค์เป็นที่แพร่หลายในคริสต์ศตวรรษที่ 16 สมเด็จพระสันตะปาปานิโคลัสที่ 5 ก็ให้พระคุณการุณย์ (indulgence) ให้แก้ผู้สักการะในลัทธิ แม้ว่านักบุญแต่ละองค์จะมีวันสมโภชของตนเองแต่การฉลองสำหรับ 14 องค์รวมกันทำกันในวันที่ 8 สิงหาคม แต่มิได้อยู่ในปฏิทินฉลองทางการของนิกายโรมันคาทอลิกSee Roman Missal: original edition of Pope Pius V (reproduced in Missale Romanum - Editio Princeps, Libreria Editrice Vaticana, 1998, ISBN 88-209-2547-8); 1634 typical edition; 1884 typical edition; 1920 typical edition; 1962 typical edition เมื่อมีการเปลี่ยนแปลงปฏิทินเมื่อปี ค.ศ. 1969 วันฉลองของนักบุญบาร์บารา, นักบุญคริสโตเฟอร์, นักบุญมาร์กาเร็ต, นักบุญแคทเธอรีน ก็ถูกยกเลิกไปแต่สมเด็จพระสันตะปาปาจอห์น ปอลที่ 2 นำนักบุญแคทเธอรีนกลับมาฉลองอีก เมื่อปี ค.ศ. 2004
# ปาโอโล อุชเชลโล
ปาโอโล อุชเชลโล (ชื่อเมื่อแรกเกิด: ; ค.ศ. 1397 - 10 ธันวาคม ค.ศ. 1475) เป็นจิตรกรสมัยศิลปะเรอเนซองส์ของประเทศอิตาลีในคริสต์ศตวรรษที่ 15 มีความเชี่ยวชาญทางการเขียนจิตรกรรมฝาผนัง และเป็นจิตรกรในบรรดาจิตรกรคนแรก ๆ ที่ใช้ทฤษฎีการเขียนแบบทัศนียภาพ จอร์โจ วาซารี กล่าวใน "ชีวิตศิลปิน" ถึงปาโอโล อุชเชลโลว่าเป็นจิตรกรผู้มีความสนใจอย่างมุ่งมั่นในการเขียนแบบทัศนียภาพและจะนั่งศึกษาเพื่อจะเข้าใจการใช้จุดลับตาหรือจุดอันตรธาน (Vanishing point) อุชเชลโลใช้ทัศนียภาพเพื่อทำให้ภาพมีความลึกในการบรรจุเนื้อหาแทนที่จะต้องเขียนต้องเขียนภาพเป็นชุดหรือต่อเนื่องเป็นฉากๆ อย่างเช่นจิตรกรร่วมสมัย

"ยุทธการซานโรมาโน" เป็นภาพเขียนที่มีชื่อเสียงที่สุดของปาโอโล อุชเชลโล ซึ่งเดิมสันนิษฐานว่าเป็นภาพ "ศึกซานอีจิดิโอ ค.ศ. 1416" (Battle of Sant' Egidio of 1416) ภาพเขียนของอุชเชลโลเป็นแบบปลายกอธิคและเน้นการใช้สีและขบวนการหรูหราแทนที่จะเน้นลักษณะลัทธิสัจนิยมแบบคลาสสิกซึ่งศิลปินคนอื่นๆ ริเริ่ม  ลักษณะของอุชเชลโลเป็นแบบที่เรียกว่า "idiosyncratic" ซึ่งไม่มีผู้ติดตามใช้ต่อมา อุชเชลโลมีอิทธิพลบางส่วนต่อนักวิจารณ์วรรณกรรมในคริสต์ศตวรรษที่ 20

 สมุดภาพ
# ศิลปะเคลต์
ศิลปะเคลต์  เกี่ยวข้องกับกลุ่มชนที่เรียกว่าเคลต์ ผู้พูดกลุ่มภาษาเคลต์ในทวีปยุโรป เริ่มตั้งแต่ก่อนประวัติศาสตร์จนถึงยุคกลางและต่อมา รวมทั้งงานของชนโบราณที่เราไม่ทราบภาษาพูดแต่มีวัฒนธรรมและลักษณะคล้ายคลึงที่ทำให้สรุปได้ว่าอาจจะเกี่ยวข้องกับชาวเคลต์ และยังรวมถึงยุคฟื้นฟูศิลปะเคลต์จนถึงปัจจุบัน ซึ่งชาวเคลต์สมัยใหม่พยายามอนุรักษ์เพื่อความรักษาความเป็นเอกลักษณ์ทางวัฒนธรรม

ศิลปะเคลต์เป็นศิลปะตกแต่ง หลีกเลี่ยงการใช้เส้นตรง และไม่ค่อยใช้ความสมมาตร และมิได้พยายามเลียนแบบธรรมชาติหรือจินตนิยมของธรรมชาติซึ่งเป็นหัวใจของศิลปะคลาสสิก เท่าที่เข้าใจกันจะเป็นศิลปะที่ซับซ้อนไปด้วยสัญลักษณ์ มีลักษณะหลายแบบและมักจะผสมลักษณะของวัฒนธรรมท้องถิ่นเข้าไปด้วย ตัวอย่างที่เห็นคือการใช้ลายสอดประสาน ซ้อนบนและล่าง (over-and-under interlacing) ซึ่งนำมาใช้กันในคริสต์ศตวรรษที่ 6 หลังจากที่ลักษณะนี้เป็นที่ใช้กันอย่างแพร่หลายแล้วโดยชาวเจอร์มานิค

ศิลปะเคลต์แบ่งเป็นสามสมัย สมัยแรกเป็นศิลปะแผ่นดินใหญ่ยุโรปในสมัยยุคเหล็กซึ่งเกี่ยวกับศิลปะของวัฒนธรรมลาแตน ซึ่งมีอิทธิพลมาจากศิลปะท้องถิ่น ศิลปะคลาสสิก และอาจจะมาจากศิลปะตะวันออกที่มาทางเมดิเตอร์เรเนียน สมัยที่สองเป็นสมัยยุคเหล็กในอังกฤษและไอร์แลนด์ ซึ่งมีอิทธิพลมาจากศิลปะแผ่นดินใหญ่ยุโรปผสมกับศิลปะท้องถิ่นต่าง ๆ สมัยที่สามเป็นสมัยเคลต์ "เรอแนซ็องส์" เมื่อต้นยุคกลางที่ไอร์แลนด์ และบางส่วนของอังกฤษหรือที่เรียกว่า "ศิลปะเกาะ" ซึ่งมาจากคำว่า "เกาะ" ในภาษาละติน สมัยที่สามเป็นรากฐานของ "ศิลปะเคลต์ฟื้นฟู" ที่เริ่มตั้งแต่คริสต์ศตวรรษที่ 19
# สตาร์มาร์ค
สตาร์มาร์ค  เป็นบริษัทที่ดำเนินธุรกิจออกแบบตกแต่งเฟอร์นิเจอร์ภายใน ก่อตั้งในปี พ.ศ. 2520 ชื่อ "เพชรเกษมเครื่องเรือน"http://inseenews.com/news-detail_1895_27258 โดยนายสมชาย ศรีสกุลภิญโญhttps://www.brighttv.co.th/special-reports/396296 ต่อมาในปีพ.ศ. 2534 นายสมชาย ศรีสกุลภิญโญ ได้ร่วมทุนกับนายปรีชา ศรีสกุลภิญโญ ในการเปิดโรงงานขนาดใหญ่ ชื่อ "บริษัท สตาร์มาร์ค แมนูแฟคเชอร์ริ่ง จำกัด"https://www.matichon.co.th/local/crime/news_1546475https://mgronline.com/crime/detail/9620000058301

 ผลงาน 
ในปี พ.ศ. 2539  - นำชุดครัวเข้าร่วมจัดแสดงในงาน Cologne International Furniture Fair ณ สหพันธ์สาธารณรัฐเยอรมนี ซึ่งเป็นเฟอร์นิเจอร์ครัวแบรนด์เดียวจากประเทศไทยที่เข้าร่วมแสดงสินค้า

- นำชุดครัวสตาร์มาร์คเข้าจัดจำหน่ายในโมเดิร์นเทรด โฮมโปร สาขารังสิต เป็นสาขาแรก

ในปี พ.ศ .2540 ก้าวสำคัญแห่งการพัฒนางานดีไซน์เฟอร์นิเจอร์ครัวร่วมกับโครงการอสังหาริมทรัพย์ชั้นนำ เป็นแบรนด์เฟอร์นิเจอร์ครัวรายแรกที่ส่งมอบพร้อมกับบ้านพร้อมอยู่

ในปี พ.ศ. 2553 ชุดครัวรุ่น "Ellipse" ได้รับรางวัลการออกแบบผลิตภัณฑ์ยอดเยี่ยมจากประเทศญี่ปุ่น 
DEmark Design Award
Gmark Design Award

ในปี พ.ศ.2556 ชุดครัวไทยสำเร็จรูป "ครัวหลังบ้าน" ได้รับรางวัลชมเชย ผลิตภัณฑ์นวัตกรรมงานสถาปนิก'56

 แหล่งข้อมูลอื่น 
 เว็บไซต์อย่างเป็นทางการ
# อันดับหนูผีช้าง
หนูผีช้าง เป็นสัตว์เลี้ยงลูกด้วยนมขนาดเล็กจำพวกหนึ่ง พบในทวีปแอฟริกา มีรูปร่างคล้ายหนูซึ่งเป็นสัตว์ในอันดับสัตว์ฟันแทะ (Rodentia) แต่กลับมีจมูกยื่นยาวเหมือนงวงช้าง ซึ่งในความจริงแล้ว หนูผีช้างเดิมเคยถูกจัดเป็นสัตว์ในอันดับตุ่น (Soricomorpha) และอันดับสัตว์กินแมลง (Insectivora)

แต่ปัจจุบัน ถูกแยกออกมาเป็นอันดับต่างหาก คือ อันดับ Macroscelidea 

หนูผีช้าง มีชื่อเรียกในภาษาเบนตูว่า เซงกิส (Sengis) เป็นสัตว์ที่พบเห็นได้ยาก ออกหากินในเวลากลางคืน ปัจจุบันพบมีทั้งหมด 15 ชนิด ในทั้งหมด 4 สกุล และวงศ์เดียว  โดยชนิดที่พบล่าสุด ได้ถูกอนุกรมวิธานเมื่อเดือนมกราคม ค.ศ. 2008  โดยนักวิทยาศาสตร์ชาวอเมริกัน 2 คน  ซึ่งได้พบเจอครั้งแรกเมื่อปี ค.ศ. 2005 ที่ป่าใจกลางประเทศแทนซาเนีย ทางแอฟริกาตะวันออก และได้ตั้งชื่อวิทยาศาสตร์ว่า Rhynchocyon udzungwensis นับว่าเป็นการค้นพบหนูผีช้างชนิดใหม่ในรอบ 126 ปี

หนูผีช้าง กินแมลงตามพื้นดินเป็นอาหาร เป็นสัตว์ที่พบอยู่เฉพาะในทวีปแอฟริกาเท่านั้น  มีพฤติกรรมที่ครองคู่เพียงตัวเดียวตลอดชีวิต จากการศึกษาในระดับโมเลกุลในห้องปฏิบัติการพบว่ามีความใกล้ชิดกับช้างมากกว่าสัตว์ในอันดับใด ๆ ที่มีลักษณะคล้ายคลึงกัน โดยจัดเป็นสัตว์ที่อยู่ในอันดับใหญ่ แอโฟรธีเรีย (Afrotheria) ที่มีวิวัฒนาการอยู่ในแอฟริกามากว่า 100 ล้านปีแล้ว ตื่นเต้น!! พบช้างน้อยตัวเท่าหนูกลางป่าแอฟริกา จากผู้จัดการออนไลน์
# สตีฟ บูเซมี
สตีฟ บูเซมี (Steve Buscemi) มีชื่อจริงว่า สตีเฟน วินเซนต์ บูเซมี (Steven Vincent Buscemi) เป็นนักแสดงและผู้กำกับภาพยนตร์ชาวอเมริกัน ได้รับฉายาว่า "ราชาหนังอิสระ" (Indie King)

เกิดเมื่อวันที่ 13 ธันวาคม ค.ศ. 1957 ที่บรูกลิน  นิวยอร์ก โดยที่พ่อเป็นชาวอเมริกันเชื้อสายอิตาเลียน แม่เป็นชาวอเมริกันเชื้อสายไอร์ริช บูเซมีมีชื่อเสียงมาจากการภาพยนตร์อิสระที่เจ้าตัวกำกับและแสดงเอง เรื่อง Trees Lounge ในปี ค.ศ. 1996 (ชื่อภาษาไทย สุราแปลว่าเหล้า เคยได้ฉายในโรงภาพยนตร์ในประเทศไทยที่เวิลด์เทรดเซ็นเตอร์ ในโครงการภาพยนตร์อิสระของสหมงคลฟิล์ม และได้ออกจำหน่ายเป็นวิดีโอในปีเดียวกัน)

พร้อมกับได้แสดงในภาพยนตร์แนวอิสระที่มีชื่ออีกหลายเรื่อง เช่น Fargo, The Big Lebowski ของอีธาน โคเอน และโจเอล โคเอน  Reservoir Dogs ของเควนติน ทาแรนติโน เป็นต้น 

โดยบทบาทของบูเซมี ที่ได้รับมักจะเป็นตัวประกอบ แต่ว่าเป็นตัวประกอบที่มีสีสันและความสำคัญของเรื่องเป็นอย่างมาก จนหลายครั้งอาจดูเด่นกว่าตัวละครเอกหรือตัวที่สำคัญกว่าในเรื่อง 

จากนั้น บูเซมี ก็ได้รับบทบาทในภาพยนตร์ฮอลลีวูดกระแสหลักอีกหลายเรื่อง เช่น Con Air ในปี ค.ศ. 1997 Armageddon และ  The Wedding Singer ในปี ค.ศ. 1998 เป็นต้น โดยบทที่ได้รับก็เป็นตัวประกอบที่มีสีสันในเรื่องอีกเช่นเคย
# เอ็ดเวิร์ด เฟอร์ลอง
เอ็ดเวิร์ด เฟอร์ลอง (Edward Furlong) มีชื่อจริงว่า เอ็ดเวิร์ด วอลเตอร์ เฟอร์ลอง (Edward Walter Furlong) เกิดเมื่อวันที่ 2 สิงหาคม ค.ศ. 1977 ที่เกล็นเดล รัฐแคลิฟอร์เนีย สหรัฐอเมริกา

มีชื่อเสียงมาจากการรับบทเป็น จอห์น คอนเนอร์ จากเรื่อง Terminator 2: Judgment Day ในปี ค.ศ. 1992 ซึ่งเป็นภาพยนตร์ทำรายได้สูงสุดในปีนั้น โดยได้แสดงประกบคู่กับ อาร์โนลด์ ชวาร์เซเน็กเกอร์ และ ลินดา แฮมิลตัน จากการกำกับของเจมส์ คาเมรอน 

หลังจากนั้น บทบาทของเฟอร์ลองในภาพยนตร์จอเงินกลับเงียบหายไป ทั้ง ๆ ที่ทำท่าว่าจะเป็นนักแสดงดาวรุ่งได้ไม่ยาก โดยไปแสดงบทบาทในซีรีส์ทางโทรทัศน์แทน 

เฟอร์ลอง มีบทบาทในภาพยนตร์ใหญ่อีกเพียงเรื่องเดียวในปี ค.ศ. 1996 โดยรับบทเป็นลูกชายของเลียม นีสัน และ เมอร์รีล สตรีฟ ถูกกล่าวหาว่าฆ่าคน ในเรื่อง Before and After

หลังจากนั้น อีกหลายปี ในปี ค.ศ. 1998 เฟอร์ลองกลับมารับบทในภาพยนตร์อีกครั้ง ในเรื่อง American History X โดยรับบทเป็น แดนนี่ วินยาร์ด น้องชายของเอ็ดเวิร์ด นอร์ตัน ซึ่งตอนหลังถูกยิงตายในเรื่อง
 
และในปี ค.ศ. 1999 ก็ได้รับบทในอีกหลายเรื่อง เช่น Detroit Rock City , Pecker โดยแสดงคู่กับ คริสติน่า ริชชี่
# การทัพแอฟริกาเหนือ
การทัพแอฟริกาเหนือ  ใน สงครามโลกครั้งที่สอง เกิดขึ้นระหว่างวันที่ 10 มิถุนายน ค.ศ. 1940 ถึง 16 พฤษภาคม ค.ศ. 1943 ในทะเลทรายแถบแอฟริกาเหนือ ครอบคลุมพื้นที่ทะเลทรายของประเทศลิเบีย อียิปต์ (การรบในทะเลทรายตะวันตก หรือที่รู้จักกันในชื่อ"สงครามทะเลทราย") และในประเทศแอลจีเรีย โมร็อกโก (ปฏิบัติการคบเพลิง) และตูนิเซีย(การทัพตูนิเซีย) เป็นการรบระหว่างฝ่ายอักษะ นำโดยนาซีเยอรมนีและจักรวรรดิอิตาลี กับฝ่ายสัมพันธมิตร นำโดยสหราชอาณาจักรและประเทศในเครือจักรภพ ในช่วงแรก จนกระทั่งสหรัฐอเมริกาเข้าร่วมฝ่ายสัมพันธมิตรตั้งแต่ ค.ศ. 1941 และร่วมรบในแอฟริกาเหนืออย่างเต็มตัวตั้งแต่วันที่ 11 พฤษภาคม ค.ศ. 1942
# ประเทศอุตสาหกรรมใหม่
ประเทศอุตสาหกรรมใหม่  เป็นประเภทการจำแนกประเทศโดยนักรัฐศาสตร์และนักเศรษฐศาสตร์

ประเทศอุตสาหกรรมใหม่เป็นประเทศที่สถานะทางเศรษฐกิจยังไม่เทียบเท่ากับประเทศพัฒนาแล้ว แต่ถือว่ามีสถานะดีกว่าประเทศใกล้เคียงในทางเศรษฐศาสตร์มหภาค และมีอัตราการเติบโตทางเศรษฐกิจสูง โดยมีตัวบ่งชี้ที่สำคัญคือ การพัฒนาเป็นประเทศอุตสาหกรรมในระยะแรกเริ่มและมีการพัฒนาต่อเนื่อง ซึ่งทำให้ในบางประเทศมีการอพยพของประชากรจากชนบทหรือภาคเกษตรกรรมเข้าสู่เมืองใหญ่

ปกติแล้วประเทศอุตสาหกรรมใหม่จะมีลักษณะร่วมกันดังนี้
 ประชากรมีสิทธิและเสรีภาพมากขึ้น
 เศรษฐกิจเปลี่ยนแปลงจากภาคเกษตรกรรมไปเป็นภาคอุตสาหกรรม โดยเฉพาะภาคการผลิต
 เศรษฐกิจตลาดเสรีเพิ่มมากขึ้น มีการค้าเสรีกับชาติอื่น ๆ
 มีองค์กรขนาดใหญ่ของชาติดำเนินงานอยู่ในหลายภูมิภาคของโลก
 มีการลงทุนจากต่างประเทศมาก
 มีความเป็นผู้นำทางการเมืองภายในภูมิภาค

 ประเทศอุตสาหกรรมใหม่ในปัจจุบัน 
ตารางข้างล่างแสดงถึงประเทศอุตสาหกรรมใหม่
ภูมิภาคประเทศGDP (Billions of USD, 2018 IMF)GDP per capita(USD, 2018 IMF)GDP (PPP) (Billions of current Int$, 2018 IMF)GDP per capita (PPP) (current Int$, 2018 IMF)สัมประสิทธิ์จีนี 2011–17Note: The higher the figure, the higher the inequality.ดัชนีการพัฒนามนุษย์ (HDI, 2018)Real GDP growth rate as of 2018แหล่งข้อมูลแอฟริกา3686,37779513,67563.0  (2014)0.705 (สูง)0.79อเมริกาเหนือ1,2239,8072,57020,60243.4  (2016)0.767 (สูง)1.99อเมริกาใต้1,8688,9683,36516,15453.3  (2017)0.761 (สูง) 1.11 เอเชีย13,4079,60825,27018,11038.6  (2015)0.758 (สูง)6.572,9722,03610,5057,87435.7  (2011)0.647 (กลาง)7.051,0223,8713,49513,23038.1  (2017) 0.707 (สูง)5.1735410,9421,00230,86041.0  (2015)0.804 (สูงมาก)4.723543,2461,0419,53840.1  (2015)0.718(สูง)6.204877,1871,31119,47636.5  (2017)0.803 (สูงมาก)4.13เอเชีย-ยุโรป7669,3462,32127,95641.9  (2016)0.791 (สูง)2.57
# หลวงรัถยาภิบาลบัญชา (กัปตัน เอส.เย.เอมส์)
หลวงรัถยาภิบาลบัญชาในคำประกาศแต่งตั้งขุนนางเมื่อ พ.ศ. 2414 สะกดว่า "หลวงรัฐยาธิบาลบัญชา" มีนามเดิมว่า ซามูเอล โจเซฟ เบิร์ด เอมส์ (2 พฤษภาคม พ.ศ. 2375 – 29 ตุลาคม พ.ศ. 2444) หรือเป็นที่รู้จักในนาม กัปตันเอม  เป็นชาวอังกฤษ เกิดที่เมืองเคนต์ เคยเป็นกัปตันเรือสินค้า  เดินทางเข้ามาประเทศสยามในสมัยรัชกาลที่ 4 เมื่อ พ.ศ. 2396 พร้อมกับภรรยาและบุตรชาย 2 คน

กัปตัน เอส.เย.เอมส์ รับราชการเมื่อ พ.ศ. 2403 เมื่อมีการจัดตั้งกิจการตำรวจ เรียกว่า กองโปลิศ ทำหน้าที่แทนข้าหลวงกองจับและกองตระเวนซ้ายขวา  โดยกัปตัน เอส.เย.เอมส์ เป็นผู้บังคับกองโปลิศคนแรก ตั้งแต่ พ.ศ. 2403 เป็นเวลา 32 ปี จนปลดเกษียณเมื่อ พ.ศ. 2435 พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ พระราชทานบรรดาศักดิ์เป็น "หลวงรัฐยาธิบาลบัญชา" ถือศักดินา 600 เมื่อ พ.ศ. 2414

หลังจากภรรยาชาวอังกฤษของกัปตัน เอส.เย.เอมส์ เสียชีวิตเมื่อ พ.ศ. 2405 ก็ได้แต่งงานใหม่กับหญิงไทยเชื้อสายมอญชื่อ นางหยา มีบุตรด้วยกัน 6 คน และเป็นต้นตระกูล "เอมซบุตร" ได้แก่
 โนรี เอมซ์บุตร
 เสน่ห์ เอมซ์บุตร
 หลวงอนุสรณ์หิรัญการ (อั้น เอมซ์บุตร)
 ขุนสารสำรวจลักษณ์ (สุดใจ เอมซ์บุตร)
 เขียน กล้าณรงค์ราญ สมรสกับพลจัตวา นายกล้าณรงค์ราญ (ปาน  เกสะรานนท์)
 วาศ์น จารุวัสตร์ สมรสกับพันเอก หลวงชัยรณฤทธ์ (ชิต จารุวัสตร์)

กัปตัน เอส.เย.เอมส์ เสียชีวิตเมื่อ พ.ศ. 2444 อายุรวม 69 ปี
# รายชื่อธงในประเทศอิสราเอล
บทความด้านล่างนี้ เป็นข้อมูลเกี่ยวกับธงต่างๆ ที่ใช้ในประเทศอิสราเอล.

 ธงชาติ 
 

ภาพธงระยะเวลาที่ใช้ธงการใช้คำอธิบาย border|100px  ตั้งแต่ พ.ศ. 2491  ธงชาติและธงราชการ  ธงสี่เหลี่ยมผืนผ้า กว้าง 8 ส่วน ยาว 11 ส่วน พื้นสีขาว ตอนบนและตอนล่างของธงมีแถบสีฟ้าพาดผ่าน กลางธงซึ่งอยู่ระหว่างแถบสีฟ้าทั้งสองนั้น มีรูปเฉลวเป็นดาว 6 แฉก เส้นสีฟ้า มีชื่อเรียกว่า "ดาวแห่งเดวิด"  100px  ตั้งแต่ พ.ศ. 2491  ธงเรือพลเรือน  ธงพื้นสีน้ำเงิน กว้าง 2 ส่วน ยาว 3 ส่วน  ที่ด้านคันธงมีดาวแห่งเดวิดสีน้ำเงินในวงรีสีขาว

 ธงราชการ 
ภาพธงระยะเวลาที่ใช้ธงการใช้คำอธิบาย Border|100px  ?—Present  ธงประจำตำแหน่งประธานาธิบดี  ธงสี่เหลี่ยมจตุรัสพื้นสีน้ำเงิน ขอบสีขาว กลางธงมีตราแผ่นดินของอิสราเอลรองรับด้วยช่อมะกอก และ นามของประเทศ. สัดส่วน: 7:8 100px  ?—Present  ธงประจำตำแหน่งประธานาธิบดี (บนเรือ) ลักษณะอย่างที่ได้กล่าวมาข้างต้น แต่เปลี่ยนเป็นขอบสีเหลือง. 100px  ?—Present  ธงประจำตำแหน่งนายกรัฐมนตรี  ธงพื้นสีน้ำเงินหม่น มุมบนคันธงมีธงชาติอิสราเอล ที่ปลายธงมีรูปตราแผ่นดิน 100px  ?—Present  ธงประจำตำแหน่งรัฐมนตรีว่าการกระทรวงกลาโหม  ธงพื้นสีน้ำเงินหม่น มุมบนคันธงมีธงชาติอิสราเอล ที่ปลายธงมีรูปตราแผ่นดินซ้อนบนดาบพับด้วยกิ่งมะกอก

 ธงราชการทหาร 
ภาพธงระยะเวลาที่ใช้ธงการใช้คำอธิบาย border|100px  ตั้งแต่ พ.ศ. 2491  ธงกองกำลังป้องกันอิสราเอล  ธงพื้นสีฟ้า มุมบนคันธงมีธงชาติอิสราเอล ที่ปลายธงมีรูปตราประจำกองทัพ 100px  2021—ปัจจุบัน  ธงประจำกองทัพบกอิสราเอล  100px  ?—2021  ธงประจำกองทัพบกอิสราเอล  5 diagonal stripes, orange-red/white/green/black/orange-red, of proportions 2/1/5/1/2. In the center of the red stripe is a white-bordered gold disk, containing 4 semicircles of green, orange, black and orange-red. Superimposed over them is an upright black-outlined white bayonet blade, partially enclosed on its right by an olive branch, also in black-outlined white. border|100px  ตั้งแต่ พ.ศ. 2491  ธงรัฐนาวีอิสราเอล  ธงพื้นสีน้ำเงินรูปสีเหลี่ยมผืนผ้า กว้าง 2 ส่วน ยาว 3 ส่วน ที่ด้านคันธงมีสามเหลี่ยมสีขาว รูปดังกล่าวมีฐานติดด้านคันธง ภายในมีรูปดาวแห่งเดวิดสีน้ำเงิน border|100px  ตั้งแต่ พ.ศ. 2534  ธงประจำกองทัพอากาศอิสราเอล  ธงพื้นสีฟ้า มีแถบสีขาวขอบสีน้ำเงินขนาดเล็ก พาดผ่านที่ตอนบนและตอนล่างของธง กลางธงมีรูปดาวหกแฉกสีน้ำเงินในวงกลมสีขาวขอบสีน้ำเงิน 100px  ตั้งแต่พ.ศ. 2535  ธงประจำอาสารักษาดินแดนอิสราเอล (Pikud HaOref) ธงแถบเฉียงสองสี สีส้ม-ฟ้า เฉียงจากซ้ายไปขวา. ส่วนธงชัยประจำหน่วย ที่กลางธงมีตราของกองอาสารักษาดินแดน. 100px  ?—Present  ธงประจำตำแหน่งเสนาธิการกองกำลังป้องกันอิสราเอล 

 ธงเขตการปกครอง 
ภาพธงระยะเวลาที่ใช้ธงการใช้คำอธิบาย 100px  ตั้งแต่ พ.ศ. 2492  ธงประจำกรุงเยรูซาเลม  ลักษณะของธงนี้อิงตามธงชาติ โดยเป็นธงพื้นสีของ ตอนบนและตอนล่างของธงมีแถบสีฟ้าพาดผ่าน กลางธงเป็นภาพโล่พื้นลวดลายกำแพง (หมายถึง กำแพงเมืองเยรูซาเลมด้านตะวันดก หรือที่รู้จักกันในชื่อ "กำแพงร้องไห้") มีรูปสิงโตสีฟ้ายืนเหนือช่อมะกอก เหนือรูปโล่มีอักษรบอกนามเมือง เขียนด้วยอักษรฮีบรู
# พระพุทธวิชิตมารประทานสันติสุขสวัสดีชินสีห์ธรรมบพิตร
พระพุทธวิชิตมารประทานสันติสุขสวัสดีชินสีห์ธรรมบพิตร เป็นพระพุทธรูปปูนปั้นปิดทองปางมารวิชัย ประดิษฐานบนวิหารจตุรมุข ภายในบริเวณศูนย์ฝึกอบรมที่ 1 (แพร่) อำเภอเมือง จังหวัดแพร่ หรือบริเวณโรงเรียนการป่าไม้ (เดิม) 

 ประวัติ 
พระพุทธวิชิตมารประทานสันติสุขสวัสดีชินสีห์ธรรมบพิตร สร้างขึ้นสมัยเจ้าหลวงเทพวงศ์ลิ้นตอง เจ้าครองนครแพร่ องค์ที่ 19 (พ.ศ. 2361 - 2375)  เดิมเป็นพระพุทธรูปปูนขาว ประทับอยู่กับพื้นดิน หันหน้าไปทางทิศตะวันออก ลักษณะสำคัญคือ "เศียรขาด"  ชาวบ้านจึงเรียกกันทั่วไปว่า "หลวงพ่อหัวกุด" สร้างขึ้นเพื่อให้นักโทษได้กราบบูชาก่อนถูกตัดหัวประหารชีวิต เนื่องจากที่ตั้งขององค์พระนี้ คือบริเวณประตูมารหรือประตูผี ประตูด้านทิศตะวันตกของกำแพงเมืองแพร่ เป็นเขตป่าช้าเก่าและใช้สถานที่ประหารชีวิตนักโทษในสมัยโบราณ  ต่อมาสถานที่นี้ถูกใช้เป็นที่ตั้งของโรงเรียนป่าไม้ กรมป่าไม้ และศูนย์ฝึกอบรมของกรมอุทยานแห่งชาติ สัตว์ป่า และพันธุ์พืช ตามลำดับ หลวงพ่อหัวกุดจึงเป็นที่เคารพบูชาของอาจารย์และศิษย์โรงเรียนป่าไม้แพร่ไปด้วย

หลวงพ่อหัวกุดได้รับการบูรณะครั้งใหญ่เมื่อ พ.ศ. 2514 โดยคณะอาจารย์และสมาคมศิษย์เก่าป่าไม้แพร่  ภายใต้การนำของนายรัตน์  พนมขวัญ อดีตผู้อำนวยการโรงเรียนป่าไม้และอดีตวุฒิสมาชิกจังหวัดแพร่ ร่วมกับข้าราชการ พ่อค้า ประชาชนจังหวัดแพร่ ดำเนินการบูรณะโดยการยกองค์หลวงพ่อที่ประทับอยู่กับพื้นดินขึ้นประดิษฐานบนวิหารจตุรมุข ห่างจากที่ตั้งองค์พระเดิมออกมาด้านหลังประมาณ 10 เมตร วางศิลาฤกษ์วันที่ 21 มกราคม 2514 และทำการซ่อมแซมใหม่ทั้งองค์ในรูปแบบศิลปะสุโขทัยดังที่เห็นในปัจจุบัน เสร็จแล้วได้รับประทานนามจากสมเด็จพระอริยวงศาคตญาน สมเด็จพระสังฆราชเจ้า วัดมกุฏกษัตริยาราม เมื่อวันที่ 28 กุมภาพันธ์ 2514 เป็น "พระพุทธวิชิตมารประทานสันติสุขสวัสดีชินสีห์มหาบพิตร" หรือเรียกโดยทั่วไปว่า "หลวงพ่อวิชิตมาร"

หลวงพ่อวิชิตมารเป็นที่เคารพบูชาเชื่อถือในความศักดิ์ของประชาชนจังหวัดแพร่ มีการจัดงาน "วันไหว้หลวงพ่อ" ในวันที่ 21 มกราคม เป็นประเพณีทุกปี จัดสร้างวัตถุมงคลเหรียญและพระบูชามาแล้ว 3 รุ่น โดยรุ่นที่ 1 สร้างปี พ.ศ. 2516 รุ่นที่ 2 พ.ศ. 2536 และรุ่นที่ 3 พ.ศ. 2545

พุทธวิชิตมาร
พุทธวิชิตมาร
พุทธวิชิตมาร
# แคว้นปีเยมอนเต
ปีเยมอนเต 1 กันยายน 2565. , ปีเยมูนต์  หรือ ปีดมอนต์  เป็นแคว้นทางทิศตะวันตกเฉียงเหนือของประเทศอิตาลี มีอาณาเขตติดต่อกับแคว้นลอมบาร์เดียและแคว้นเอมีเลีย-โรมัญญาทางทิศตะวันออก ติดต่อกับแคว้นลีกูเรียทางทิศใต้ และติดต่อกับแคว้นปกครองตนเองวัลเลดาออสตาทางทิศตะวันตกเฉียงเหนือ นอกจากนี้ยังติดต่อกับประเทศฝรั่งเศสและประเทศสวิตเซอร์แลนด์ทางทิศตะวันตกและทิศตะวันออกเฉียงเหนือตามลำดับ มีพื้นที่ 25,402 ตารางกิโลเมตร ประชากร 4.4 ล้านคน มีเมืองหลักคือ ตูริน (โตรีโน)
# โซ เหลียง อิง
นางสาวโซ เหลียง อิง หรือที่นิยมเรียกกันจนติดปากว่า หมวยโซ เกิดเมื่อปี พ.ศ. 2515 เป็นชาวฮ่องกง มีชื่อเสียงโด่งดังจากการเป็นข่าวในวันที่ 4 มิถุนายน พ.ศ. 2546 เมื่อเจ้าตัวไปแจ้งเจ้าหน้าที่ตำรวจโดยกล่าวว่า ตนเป็นนักข่าวอิสระ ถูกคนขับรถตุ๊กตุ๊ก ชื่อ นายทองใบ อำมะเหียะ และพรรคพวกรุมข่มขืนและชิงทรัพย์ ในเวลาประมาณ 22.00 น. เมื่อ 2 วันก่อน (2 มิถุนายน) ที่หน้าอาคารรัฐสภา โดยว่าจ้างรถตุ๊กตุ๊กจากบริเวณหน้าห้างบิ๊ก ราชดำริ ให้ไปส่งที่ย่านสุขุมวิท ระหว่างทางก็เผอหลับไป เมื่อรู้สึกตัวอีกทีก็ถูกรุมโทรมแล้ว เมื่อเรื่องนี้ได้ถูกแพร่กระจายออกไป ปรากฏความเป็นที่เสียหายอย่างมากต่อชื่อเสียงประเทศ โดยเฉพาะประเด็นที่เกี่ยวกับการท่องเที่ยว

ต่อมาไม่นาน การสืบสวนของตำรวจก็พบพิรุธ เมื่อผู้เสียหายให้การวกวนและมีพิรุธขัดแย้งกันเองหลายประเด็น จนในที่สุด เจ้าตัวก็ได้สารภาพว่า กุเรื่องไปเพราะความมึนเมาในยาเสพติดที่ตนเสพเข้าไป โดยไม่คิดว่าเรื่องจะใหญ่โตแบบนี้

ที่สุดในวันที่ 24 มิถุนายน ปีเดียวกัน ศาลอาญาชั้นต้นได้ตัดสินลงโทษจำคุก 1 ปี 6 เดือน โดยไม่รอลงอาญา ในข้อหาแจ้งความเท็จและใส่ร้ายบุคคลอื่น โดยที่ น.ส.โซ เหลียง อิง ก็ไม่ได้อุทธรณ์

ต่อมาเมื่อถึงวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ วันที่ 12 สิงหาคม พ.ศ. 2547  น.ส.โซ เหลียง อิง ได้รับการพระราชทานอภัยโทษ จึงได้ถูกส่งตัวกลับประเทศทันทีโดยสายการบินไชน่าแอร์ไลน์ เที่ยวบินที่ ซีไอ 642  เมื่อวันที่ 14 สิงหาคม ปีเดียวกัน แต่เมื่อเดินทางถึงฮ่องกง ในวันที่ 15 สิงหาคม ก็ถูกตำรวจท้องถิ่นจับกุมตัวทันทีที่สนามบิน เนื่องจากมีคดีค้างเก่าอยู่ ที่เจ้าตัวได้กระทำผิดไว้ก่อนเดินทางมาประเทศไทย ราวหนึ่งสัปดาห์ โดยติดค้างชำระเงินค่าปรับเป็นเงิน 1,700 ดอลลาร์ฮ่องกง ประมาณ 8,720 บาท เป็นโทษปรับคดีทิ้งขยะไม่เป็นที่ทำให้บ้านเมืองสกปรก  แต่ไม่มีเงินจ่ายค่าปรับ เพื่อนอดีตนักข่าวด้วยกันจึงเป็นผู้ออกค่าปรับให้ด้วยความสงสาร 

ระหว่างที่กรณีนี้เป็นที่โด่งดังอยู่นั้น คำว่า หมวยโซ เป็นศัพท์สแลงที่นิยมใช้กัน โดยใช้เป็นคำล้อเลียนหรือเปรียบเทียบกับพฤติกรรมของบุคคลต่าง ๆ โดยเฉพาะกับหญิงสาว
# ...ก่อน
"...ก่อน"  เป็นซิงเกิลจากอัลบั้มชุดแรกของ โมเดิร์นด็อก ติดชาร์ตคลื่นวิทยุยาวนานถึง 1 ปี375°F ฉบับที่ 1 โดย เบเกอรี่มิวสิก

 ประวัติ 
...ก่อน (Before) เป็นเพลงที่ ปฐมพร ปฐมพร แต่งเก็บเอาไว้ในปี พ.ศ. 2534The Days of Pry โดย ปฐมพร ปฐมพร โดยบางส่วนมีที่มาจากจดหมายของแฟนเพลง ที่เขียนถึงพี่สาวที่ชอบ ปฐมพรเป็นอย่างมาก แต่กลับต้องจากไปเสียก่อน โดยจดหมายมีเนื้อความอยู่ว่า https://www.facebook.com/PodThanachaiUjjin/posts/757127268089086 ได้รับการยืนยันโดย ป๊อด โมเดิร์นด็อก 
ปฐมพรได้อ่านจดหมายฉบับนั้นแล้วได้แนวคิดว่า "ถึงแม้เราจะไม่ประสบความสำเร็จ ถึงเราจะเป็นยังไง แต่ก็ยังมีคนที่รักเรา ก่อนที่เราจะรู้ว่ามีคนรักเรา มันก็สายไปแล้ว เขาก็ตายไปแล้ว" จุดสามจุดที่อยู่ข้างหน้ามีที่มาจากประโยคที่ว่า เธอจากไปก่อน แต่เรื่องของจุดมักจะถูกมองข้ามไปอยู่เสมอ เนื่องจากหลายคนไม่รู้ที่มา375°F ฉบับที่ 1 โดย เบเกอรี่มิวสิก

ในปี พ.ศ. 2536 สุกี้ กมล สุโกศล แคลปป์ ได้นั่งคุยกับปฐมพรในห้องซ้อมแห่งหนึ่ง ปฐมพรได้เล่นเพลง ...ก่อน ให้สุกี้ฟัง และสุกี้ชื่นชอบในเพลงนี้เป็นอย่างมาก  สุกี้ได้ขอเพลงนี้เอาไปทำให้กับ โมเดิร์นด็อก เนื่องจากต้องการเพิ่มเพลงช้าในอัลบั้มBakery & I โดย กมล สุโกศล แคลปป์ ISBN : 978-974-7291-19-3

พ.ศ. 2537 เพลง ...ก่อน ถูกเผยแพร่ครั้งแรกในอัลบั้ม โมเดิร์นด็อก ซึ่งได้รับความนิยมเป็นอย่างมาก จนติดอันดับ 1 ตามสถานีวิทยุต่าง ๆ และเป็ตที่นิยมในระยะยาว นับได้ว่าเป็นเพลงแจ้งเกิดของวงก็ว่าได้

19 พฤศจิกายน พ.ศ. 2537 ซิงเกิล ...ก่อน (Collector's Edition) วางจำหน่ายที่เทศกาลบันเทิงคดี 37 ศูนย์เยาวชนไทย-ญี่ปุ่น ดินแดง จำนวนจำกัดเพียง 5,000 ชุด และหมดในเวลาอันรวดเร็ว จนในภายหลังเป็นของหายากและมีราคาสูงหลายเท่าตัวในตลาดมืด นอกจากเพลงของโมเดิร์นด็อกในแบบต่าง ๆ แล้ว ยังรวมต้นฉบับของ ปฐมพร และเสียงคำพูดของเจ้าของจดหมายใน ...ก่อน (PRY Version) อีกด้วย375°F ฉบับที่ 1 โดย เบเกอรี่มิวสิก

 รายชื่อเพลง 
 ...ก่อน (Album Version)
 ...ก่อน (Acoustic Version)
 ...ก่อน (Demo Version)
 ...ก่อน (Unbarked Version)
 ...ก่อน (PRY Version)

 ปก 
ออกแบบโดย ธนา โกสิยพงษ์ เป็นผลงานชิ้นแรกของเขา โดยต้องการให้เหมือนงานในยุคปี 80 ท้องฟ้าสีเหลืองให้ความรู้สึกล่องลอย มีคำว่า ...ก่อน ลอยอยู่บนอากาศ และมีตัว R ในชื่อวง Moderndog กลับด้านอยู่375°F ฉบับที่ 1 โดย เบเกอรี่มิวสิก

 การทำใหม่ 
 เพลงบรรเลง โดย ชีพชนก ศรียามาตย์ จากอัลบั้ม เพลงพราย
 บันทึกเสียงใหม่ โดย ปฐมพร ปฐมพร จากอัลบั้ม พิเศษ โดยมีเนื้อร้องที่แตกต่างออกไป จาก "ก่อนที่คนอย่างฉันจะหมดไฟ" เป็น "ก่อนคนจนอย่างฉันจะหมดไฟ"
 โดย มหาสมุทร บุณยรักษ์ ประกอบภาพยนตร์เรื่อง หมานคร
 เรียบเรียงใหม่เป็นแบบออเครสตร้าขับร้อง โดย พัดชา เอนกอายุวัฒน์ จากอัลบั้ม ปฏิบัติการเร่ขายฝัน ค่าย ทรูแฟนเทเชีย